QE_150kB.jpg (145.16 KiB) 3188 keer bekeken
Willem Barendsz en Tommy W. Vinke 20170403_01.jpg (183.68 KiB) 3094 keer bekeken
Van Riebeeck 20170314_03.jpg (178.28 KiB) 3020 keer bekeken
ROTTERDAM-99-950.jpg (256.29 KiB) 2853 keer bekeken
Normandie_150kB.jpg (149.51 KiB) 2717 keer bekeken
Batavia 1883 in Emmahaven - Sumatra 20170529_02.jpg (216.05 KiB) 2458 keer bekeken
Poitou001.JPG (153.29 KiB) 2446 keer bekeken
Poitou002.JPG (203.55 KiB) 2446 keer bekeken
Poitou003.JPG (162.18 KiB) 2446 keer bekeken
Batoela 20170706-02.jpg (198.23 KiB) 2905 keer bekeken Het Jesus die Sabbat Gebod Gebreek?
Die argument van sommige, wat liefde-gehoorsaamheid aan hul Skepper probeer ignoreer, is dat as Jesus die Sabbat gebod gebreek het, dit dus nie sonde was nie, want Jesus het nooit gesondig nie, en dan hoef hulle ook nie die Sabbat Gebod langer te eerbiedig nie...
Sal God ‘n Gebod hoorbaar tot Sy volk spreek (Deut.4:9-13; Deut. 4:32-36; Deut. 5:1-4) en daarna dit bevestig deur met Sy eie vinger (Ex.31:18; Ex.24:12; Ex.32:15-16) dieselfde gebod op klip te graveer net om later self dit te kom breek? Nee! God waak oor Sy woord om dit uit te voer, (Jer.1:12) nie om dit te verbreek nie. God stel Sy woord selfs bo Sy Heilige Naam (Ps.138:2). Hoe kan ons SO verkeerd dink?
Sou God regverdig wees deur vir een groep mense Sy morele wette (10 gebooie) te gee om te handhaaf en dan self later dieselfde wet kom oortree, en sonder om ‘n woord te sê, te kenne gee dat Sy ‘getroue’ volgelinge nou maar Sy wet mag verbreek?
Nee! Dit is lasterlik teen God se Naam om so te dink. God is regverdig (Ps.145:17) en trek niemand voor nie (Rom.2:11) en verander nooit (Mal.3:6).
Nee! Jesus se eie woorde bevestig dat Hy die wet gehandhaaf het: “1 Joh 3:4 sê vir ons “Elkeen wat die sonde doen, doen ook die wetteloosheid, want die sonde is wetteloosheid.” Om sonde te doen is om wetteloos te handel. Dus, as Jesus die Sabbat gebod gebreek het het Hy wetteloos gehandel en sou dan ‘n sondaar wees. As sondaar sou Hy dan nie as perfekte ‘Lam’ in ons plek vir sonde kon kom sterf het nie. Verstaan dat dit ‘n baie gevaarlike aantuiging teen Christus is deur te glo Hy Sy eie Sabbat Gebod kom oortree het sodat ons nie in liefdevolle gehoorsaamheid aan ons Skepper hoef te leef nie. Nee! Jesus sê dit baie duidelik “As julle My liefhet, bewaar my gebooie.” (Joh.14:15)
U vra dalk: Wat is die “gebooie” waarna verwys word in Joh 14:15 wat ek moet bewaar as liefdesbewys aan God?
In 1 Joh.3:10-11 word bevestig wie die kinders van God en die kinders van die duiwel is: “Hierin is die kinders van God en die kinders van die duiwel openbaar: elkeen wat die geregtigheid nie doen nie, is nie uit God nie, en hy ook wat sy broeder nie liefhet nie. Want dit is die boodskap wat julle van die begin af gehoor het, dat ons mekaar moet liefhê.”
In bostaande vers word twee dade uitgewys wat kinders van God openbaar: Diegene wat “geregtigheid doen” en wat ook “liefhêt”.
Dus, om kinders van God te wees = DIE WAT GEREGTIGHEID DOEN + DIE WAT LIEFHET.
Om “geregtigheid te doen” is om ons stand in Christus te handhaaf. (Diegene wie Christus se genade as geskenk aangeneem het, wie se sondes deur Christus weggeneem is, het Sy kleed van geregtigheid ontvang. Handhaaf nou hierdie nuwe stand van geregtigheid voor God deur Godsvresend voor Hom te wandel; dit is om nie te sondig nie; om nie wetteloos te handel nie; om gedurigdeur in sonde-vergifnis voor God te wandel, om die aantrek van die kleed van Sy geregtigheid te vervul; om Jesus Christus se karakter deelagtig te word; en om lief te hê.)
Om “lief te hê” is om volmaak in God se oë te wees. Dit is die perfekte werk wat Jesus Christus in ons lewe wil voltooi. Dit is die uiteinde van God se werk in ons lewe. Dit is die einddoel van die Nuwe Verbond wat God, deur Sy eie bloed, met die gelowiges (in Hom) gemaak het. Dit is die uiteinde van God se morele wet: Liefde teenoor God, Liefde teenoor ons naaste en liefde teenoor onsself.
Dus, die “gebooie wat ons moet bewaar” is God se morele (sedes) gebod, Sy 10 gebooie! Wanneer die onderhouding van Sy gebooie die grondslag van respek en eerbied en liefde teenoor God is DAN is ons harte gereed vir Hom om Sy werk in ons lewens te voltooi; dan skryf Hy Sy “wet van liefde” op die tafels van ons harte en verander ons van heerlikheid tot heerlikheid. Dus, vir God om Sy Liefdes-Gebod op ons harte te skryf moet ons Sy morele gebod verstaan, waardering daarvoor hê, self te wil verander, te wil hê dat God dit op ons harte skryf. Van ons kant af, omdat ons God liefhet, sal ons 'n aktiewe poging aanwend om Sy gebooie vanuit Sy krag te bewaar!
Wie het Jesus beskuldig dat Hy die Sabbat gebod gebreek het? Joh.9:14-24 wys vir ons dit was die Fariseërs wat Jesus beskuldig het. So, as mens dan kies om die Fariseërs te glo, dan moet mens aanvaar dat hulle (en die ander) reg is deur Jesus ‘n sondaar te noem, en geen Verlosser het nie…
Die hoof vers in hierdie twispunt is Joh.5:18 waar Jesus weereens besig is om ‘n man op die Sabbat te genees, en weereens word Hy deur die Fariseërs beskuldig dat Hy die Sabbat Gebod weer breek. Die wyse waarop Johannes die woorde "[Jesus het] die Sabbat gebreek" geskryf het verwys na Jesus se optrede vanuit die Fariseërs se perspektief (vergelyk Joh.9:14-16). Ons sal onweerlegbare bewyse hiervan later sien. Eerstens is dit belangrik om te sien wat Jesus aangaande die Fariseërs sê:
Mat.5:20, “Want Ek sê vir julle dat, as julle geregtigheid nie oorvloediger is as dié van die skrifgeleerdes en Fariseërs nie, julle nooit in die koninkryk van die hemele sal ingaan nie.”
So? Wie se woorde dink u moet ons na luister? Die woorde van Jesus of die woorde van die Fariseërs wie Jesus laat kruisig het?
Neem verder kennis dat dit ook die Fariseërs was wat Jesus beskuldig het van godslastering deurdat Hy homself gelyk gestel het aan die Vader. Was die Fariseërs korrek? Hulle was net so min reg met hierdie aantuiging as toe hulle beweer het dat Jesus die Sabbat Gebod gebreek het.
Hier is bewyse dat hierdie aantuiging van die Fariseërs afkomstig was en nie vanaf Johannes nie, en verder dat dit nie verbreking van die Sabbat Gebod is om op daardie dag te genees (goed te doen) nie.
Mat.12:10-12: “En daar was ‘n man met ‘n verdorde hand, en hulle het Hom gevra en gesê: Is dit geoorloof om op die sabbat gesond te maak? —sodat hulle Hom sou kan aanklae. Maar Hy sê vir hulle: Watter mens sal daar onder julle wees wat een skaap het, en as dit op die sabbat in ‘n sloot val, dit nie sal gryp en uithaal nie? Hoeveel meer is ‘n mens dan nie werd as ‘n skaap nie! So is dit dan geoorloof om op die sabbat goed te doen.”
Weereens het ons die Fariseërs wat Jesus beskuldig van verbreking van die Sabbat Gebod op Sy dag soos in Joh.5:18. Hierdie keer het ons egter Jesus se eie antwoord op die vraag of goeddoen, soos om gesond te maak, op die Sabbat wetlik is: "So is dit dan geoorloof om op die sabbat goed te doen."
Hoekom sou die teenstaanders van die ware Sabbat-aanbidding hul geloof plaas in die woorde van die Fariseërs as eerder in die woorde van hul eie Heer en Heiland? Watter Christen gelowige wat werklik God liefhet sal net Joh.5:5-18 noem maar nie melding maak van Mat.12:10-12 wat sê dat dit NIE onwettig was om gesond te maak en goed te doen op die Sabbat nie?
Ons kan baie dankbaar wees dat Jesus nie ‘n sondaar was nie en nooit enige van Sy Tien Gebooie gebreek het nie, soos toe Hy verklaar het dat “dit dan geoorloof [is] om op die sabbat goed te doen” soos om siekes gesond te maak of om ‘n dier uit ‘n put te red wat andersens sou ly. Dis tragies dat daar sommiges is wat valslik beweer dat Jesus die Sabbat gebreek het net om te vermy om nie kwaliteit tyd saam met Hom op Sy Heilige dag te spandeer nie.